**Uputstvo za prijavu na konkurs i korisne informacije**

**Prijava na konkurs za mobilnost**

1. Nakon što Evropska komisija odobri grantove za stipendije i nakon što se potpiše   
   Međuinstitucionalni sporazum, otvara se konkurs za razmenu studenata i osoblja.
2. Konkurs se objavljuje na sajtu Univerziteta.
3. Prilikom pripreme dokumentacije, potrebno je pažljivo pročitati konkurs i mejlom   
   poslati dokumentaciju koja se traži. Posebnu pažnju treba obratiti na jezik na   
   kome se traži dokumentacija.
4. Ukoliko se radi o dokumentaciji koja nije na srpskom jeziku, iako je preporuka   
   da prevod dokumentacije bude od sudskog tumača, ako to eksplicitno ne stoji   
   u konkursu, prevod ne mora biti od sudskog tumača.
5. Ukoliko se u konkursu za studente traži nacrt Ugovora o učenju / lista predmeta   
   koju bi student slušao na razmeni, potrebno je odabrati predmete sa univerziteta na koji se ide na razmenu (pronaći informacije o kursevima na sajtu tog univerziteta)   
   uz konsultacije sa akademskim koordinatorom sa odseka.
6. Svi kandidati koji se prijave na konkurs će dobiti obaveštenje o prispeću mejla. Nakon što se   
   završi konkurs sve prispele prijave pregleda komisija u sastavu Erazmus+ institucionalni koordinator, Erazmus+ akademski koordinator i Erazmus + administrativni koordinator.
7. U zavisnosti od broja prijavljenih kandidata i obima posla, očekuje se da proces   
   odabira kandidata traje i do mesec dana od zatvaranja konkursa.
8. Svi kandidati će biti obavešteni o rezultatima konkursa putem mejla.

**Prijave na konkurs za mobilnost na Univerzitetu u Novom Pazaru**

1. Ukoliko se u konkursu za osoblje na stranom univerzitetu traži pozivno pismo ili saglasnost od našeg Univerziteta potrebno je da akademski koordinator sa departmana uputi nastavnika iz inostranstva na nastavnika koji se na našem Univerzitetu bavi istom ili sličnom oblasti. Ukoliko se postigne dogovor o planu boravka nastavnika iz inostranstva.
2. Nakon što partnerski univerzitet pošalje nominacije, komisija u sastavu - Erazmus+ institucionalni koordinator, Erazmus+ akademski koordinator i Erazmus + administrativni koordinator, pregleda prijave i odlučuje o prihvatanju kandidata o čemu obaveštava strani univerzitet.